
Kad se stupa u obrede hadža?


* 
* 
* 
* 
* 
* 
* 

 
Kad se stupa u obrede hadža?

U obrede hadža stupa se početkommjeseca ševala, a završava se sa završetkom deset prvih dana mjeseca zulhidže, to jests Kurbanskim bajramom ili sa završetkom mjeseca zulhidže. I to mišljenje preteže, na temelju Allahovih riječi: “Hadž je u određenim mjesecima…” (el-Bekara, 197). U ovom je ajetu upotrijebljena riječ *mjeseci*, a množina se upotrebljava u svom osnovnom značenju. Ovaj ajet znači sljedeće: u ovim se trima mjesecima može stupiti u hadž kao obred, a hadžski se obredi obavljaju u određenim danima, osim što se hadžski tavaf i hadžski sa’j mogu odgoditi najdalje do posljednjeg dana mjeseca zulhidže (a mogu i više od toga u prijekoj potrebi, kao, naprimjer, da se žena porodi prije nego što obavi hadžski tavaf, a postporođajno otjecanje krvi ne prestane prije isteka mjeseca zulhidže).


Kad je riječ o umri, ona vremenski nije ograničena, pa se može obaviti u bilo koje vrijeme; u ramazanu ***[umra](https://pitajucene.com/search/umra/questions/ "Pretraži pitanja o umri")*** ima vrijednost hadža. Treba znati da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u mjesecima hadža obavio sve umre. Naime, umra koja se dovodi u vezu s el-Hudejbijom,takozvana naknadna umra, umra koja se dovodi u vezu s mjestom el-Dži’rrana i umra prije hadža – sve ih je Poslanik, sallallahu alejhi ve sellem, hotimično obavio u mjesecu zulkadi, što nam govori o vrijednosti obavljanja ovog obreda u mjesecima hadža.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


